
Uznesenie Okresný súd Prešov v právnej veci manželky A. B., C. D., narodenej XX.XX.XXXX, bytom E. XXX F. B. B. B., narodeného XX.XX.XXXX, bytom E. XXX, na návrh manželky o určenie manželského výživného, o späťvzatí návrhu na začatie konania, t a k t o rozhodol: I. konanie z a s t a v u j e, II. žiaden z účastníkov n e m á n á r o k na náhradu trov konania. odôvodnenie: 1. Návrhom doručeným súdu dňa 06.02.2026 sa manželka (ďalej ako ,,navrhovateľka“) domáhala vydania rozsudku, ktorým by súd zaviazal jej manžela povinnosťou prispievať na jej výživu sumou vo výške 100 Eur mesačne. 2. Podaním doručeným súdu dňa 27.03.2026 navrhovateľka vzala návrh na začatie konania v celom rozsahu späť a žiadala konanie zastaviť vzhľadom na dohodu s manželom, podľa ktorej jej manžel bude prispievať na výživu sumou 100,- eur mesačne. 3. Podľa § 29 ods. 1 zákona č. 161/2015 Z. z. (Civilný mimosporový poriadok, ďalej len „CMP“) navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 4. Podľa § 29 ods. 2 CMP súd konanie nezastaví, ak sa mohlo začať aj bez návrhu a je potrebné v konaní pokračovať. 5. Podľa § 29 ods. 3 CMP súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 6. Keďže navrhovateľka vzala podaný návrh v celom rozsahu späť, súd v súlade s citovanými zákonnými ustanoveniami rozhodol o späťvzatí návrhu tak, ako je to uvedené vo výrokovej časti tohto rozhodnutia, t. j. konanie zastavil. 7. O trovách konania súd rozhodol podľa § 52 CMP, podľa ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie:
P o u č e n i e : Proti tomuto uzneseniu možno podať odvolanie do 15 dní odo dňa jeho doručenia prostredníctvom tunajšieho súdu na Krajský súd v Prešove. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

